“Geen wonder ons witmense is nooit te vrede met niks ini lewe ni want ons wik net kla en moun oor di geringste dingekies.” (sic)

*Kry vir jouself ‘n media player soos die MyGica 4k Android 6 een hier bo, en verlos jouself van die beperkings van normale TV. Kyk TV deur die internet! Dit en meer in die ‘8 Goed wat net moet shut-up en my geld vat‘ post.

Nie net kla die “witmense” van die Facebook groep ‘Eks van die Ooste’ oor die geringste dingetjies nie, hulle kan ook nie spel nie. Selfs in die naam van die bekende grens-groep is daar ‘n afkappingsteken tekort. Terwyl meeste mense op ‘n Vrydagaand besig was om sosiaal te verkeer met vriende en familie, het “Eks van die Oosters” geteem oor sjokelade gewigte en hoe pateties Afrikaners geword het.

Roepe vir boikot oor Bar-One te min weeg

Een persoon (of Oosblokker/Ooster, soos hul graag na hulself verwys) het Vrydagaand ‘n foto gedeel van ‘n Nestle Bar-One op ‘n skaal wat 46.58 gram weeg. Dit het vetties reg oor die ooste van Pretoria vreeslik gepla dat hulle 8.42 gram minder Bar-One kry as wat op die verpakking staan. Dit was glad nie lank voor die woord boikot in die kommentare verskyn het nie.

“Nee as ons die Spur kan aanvat moet ons Nestle aanvat… kan mos nie die klein dingetjies wat verkeerd is oorsien nie??” sê een vettie wat glo ook nie genoeg van Bar-Ones of Spur kon kry nie.

Al is suiker een van die mees verslawende stowwe wat ons van weet, en al veroorsaak suiker talle gesondheidsprobleme en siektes (diabetes en kanker), is daardie nie redes om Nestle te boikot nie. Enige persoon wat uitgewys het dat daar belangriker dinge is om jou energie in te sit eerder as ‘n Nestle heksejag, is dadelik uitgewys as die rede hoekom God se uitverkore volk so hulpeloos is:

“Gelukkig kan mens van opinies verskil, jys seker die tipe persoon wat konfrontasie vermy en met die minste tevrede is, ook seker hoekom die volk nie vir homself kan opstaan nie.” sê een persoon in die kommin-taar kommentaar.

Dit was glo te moeilik vir party gene om te verstaan dat die gewig wat aangedui word op die verpakking van ‘n Bar-One net ‘n aanduiding is van die ongeveerde gemiddelde gewig, daarom die “e” voor die gewig. Veral wanneer produkte goed soos neute bevat, is dit amper onmoontlik om te verseker dat elke produk dieselfde weeg. ‘n Bar-One het byvoorbeeld grondboontjies in. Omdat grondboontjies nie almal dieselfde grote is, of dieselfde weeg nie, is dit nie moontlik om elke Bar-One presies 55 gram te laat weeg nie.

Vetsug en Zuma is groter probleme

Wanneer daar vreedsame protes gehou word teen Jacob Zuma dan sit die vetties op hul agterstewe en maak eerder ‘n Facebook status update oor Zuma as wat hulle loop van Kerkplein tot by die Uniegebou. Dit verg mos bietjie fisiese inspanning om te loop. Al moet jy jou vingers gebruik om ‘n Facebook status te tik, het jy duidelik nie ‘n brein nodig om Facebook te kan gebruik nie.

Protes teen Zuma is te veel gevra, maar boikot Nestle en Spur, want as jy aan ons kos raak dan vat ons dit baie ernstig op. Geen wonder twee derdes van Suid-Afrikaanse vrouens, en ‘n derde van Suid-Afrikaanse mans is oorgewig nie. Dit spreek boekdele oor “die volk” wanneer hulle sal boikot vir 8.42 minder suiker, want om deel te wees van ‘n boikot hoef jy fokol te doen, en dit is immers wat dit blyk Afrikaners die beste doen.